షమీ, యాదవ్‌ల విజృంభణ
వెస్టిండీస్‌ 243 ఆలౌట్‌
వెనకబడిన విండీస్‌ జట్టు
ఆంటిగ్వా : వెస్టిండీస్‌తో నాలుగు టెస్టుల క్రికెట్‌ సిరీస్‌లో భాగంగా నార్త్‌ సౌండ్‌లోని సర్‌ వివియన్‌ రిచర్డ్స్‌ స్టేడియంలో జరుగుతున్న తొలి టెస్టులో టీమిండియా పేసర్‌ షమీ దుమ్మ రేపాడు.నిప్పులు చెరిగే బంతితో విరుచుకుపడి కరీబియన్ల వెన్ను విరిచాడు.షమీ 66 పరుగులు ఇచ్చి 4 వికెట్లు తీసుకోగా ఇతనికి తోడు ఉమేష్‌ యాదవ్‌ 41 పరుగులు ఇచ్చి 4 వికెట్లు తీసుకున్నాడు.
వీరు విజృంభించడంతో వెస్టిండీస్‌ 243 పరుగులకే ఆలౌటైంది.దీంతో తొలి టెస్టులో భారత్‌ పట్టుబిగించింది.ఫాలోఆన్‌కు దిగిన విండీస్‌ ఆదిలోనే తొలి వికెట్‌ కోల్పోయింది.ఆట ముగిసే సమయానికి 1 వికెట్‌కు 21 పరుగులతో నిలిచింది.భారత్‌కు టార్గెట్‌  నిర్దేశించాలంటే విండీస్‌ మరో 302 పరుగుల పైన సాధించాల్సి ఉంటుంది.ఓవర్‌నైట్‌ స్కోరు 1 వికెట్‌కు 31 పరుగులతో మూడవ రోజు ఇన్నింగ్స్‌ ప్రారంభించిన వెస్టిండీస్‌కు భారత్‌ బౌలర్‌ షమీ,ఉమేష్‌యాదవ్‌ రూపంలో గట్టి ఎదురుదెబ్బ తగిలింది. వీరిద్దరూ విండీస్‌ పతనంలో కీలక పాత్ర పోషించారు. మరోవైపు అమిత్‌ మిశ్రా కూడా 43 పరుగులు ఇచ్చి 2 వికెట్లు సాధించాడు. కాగా మూడవ రోజు విండీస్‌ను దెబ్బతీయడంలో పేసర్‌ షమీది కీలక పాత్ర అదనపు బౌన్స్‌తో అతడు అత్యంత ప్రతిభావంతంగా బౌలింగ్‌
చేశాడు. నిజానికి ఉదయం నిర్జీవమైన పిచ్‌పై విండీస్‌ ఓపెనర్‌్‌ క్రెయింగ్‌ బ్రాత్‌వైట్‌ నైట్‌ వాచ్‌మెన్‌ బిషూ 12 భారత బౌలర్లను 16 ఓవర్లపాటు తీవ్ర అసహనానికి గురి చేశారు. ముఖ్యంగా బ్రాత్‌వైట్‌ తీవ్రంగా ప్రతిఘటించాడు. తొలి సెషన్‌లో అతడు 91 బంతులను ఎదుర్కోగా,విండీస్‌ 59 పరుగులు మాత్రమే చేయగలిగింది.అయితే తమ భాగస్వామ్యంలో బ్రాత్‌వైట్‌,బిషు ఇబ్బందులు ఎదుర్కోక  తప్పలేదు.బంతి చాలాసార్లు బిషు బ్యాట్‌ అంచును తాకి వెళ్లింది.తొలి ఎనిమిది ఓవర్లలో అతడు కేవలం 15 బంతులే ఎదుర్కొన్నాడు. పేసర్లు ఒత్తిడి తెచ్చినా దాన్ని స్థిరంగా కొనసాగించలేకపోయారు. అయితే షమీ నిలకడగా ఆఫ్‌స్టంప్‌ అవతల బంతులేస్తూ బ్యాట్స్‌మెన్‌ ను పరీక్షించాడు.చివరికి బిషును ఔట్‌ చేయడం ద్వారా మిశ్రా రెండవ వికెట్‌ భాగస్వామ్యాన్ని విడదీశాడు.ఎటాకింగ్‌ బౌలింగ్‌ కొనసాగించిన షమీ డారెన్‌ బ్రావో 11 ను త్వరగా వెనక్కి పంపించాడు.షమి,కీపర్‌ క్యాచ్‌ ద్వారా బ్రావోను వెనక్కి పంపించడంతో లంచ్‌ సమయానికి విండీస్‌ 3 వికెట్లకు 90 పరుగుల వద్ద నిలిచింది.
లంచ్‌ తరువాత దూకుడు కొనసాగించిన షమీ ఒకే ఓవర్‌లో వికెట్లు పడగొట్టి విండీస్‌ను కష్టాల్లోకి నెట్టాడు.విరామం తరువాత తన మూడవ ఓవర్‌లో శామ్యూల్స్‌ 1,బ్లాక్‌వుడ్‌ జిరో వద్ద పెవిలియన్‌కు బాట పట్టించాడు.ఆప్‌స్టంప్‌ లోగిలిలో షమీ బంతిని ఆడబోయిన శామ్యూల్స్‌,సాహా చేతికి చిక్కాడు.టెస్టుల్లో షమీకి ఇది 50వ వికెట్‌.రహానే అందుకున్న చక్కని క్యాచ్‌్‌కు బ్లాక్‌వుడ్‌ నిష్క్రమించాడు. దీంతో 5 వికెట్లక 92 పరుగులు వద్ద విండీస్‌ చిక్కుల్లో పడింది.అయితే మొండిగా పాతుకుపోయిన క్రెయిగ్‌ బ్రాత్‌వెట్‌ మాత్రం పోరాటాన్ని కొనసాగించాడు.చేజ్‌ 23 కూడా ప్రతిఘటించడంతో ఒక దశలో విండీస్‌ 5 వికెట్లకు 139 పరుగుల వద్ద విండీస్‌ స్కోరు నిలిచింది.కాగా ఉమేష్‌ వరుస ఓవర్లలో చేజ్‌,బ్రాత్‌వైట్‌లను ఔట్‌చేసి విండీస్‌ను గట్టి దెబ్బతీశాడు. హోల్డర్‌,బ్రాత్‌వైట్‌,గాబ్రియల్‌ వరుసగా వెనుదిరగడంతో వెస్టిండీస్‌ 243 పరుగులకు ఆలౌటైంది.ఈ క్రమంలో రెండవ ఇన్నింగ్స్‌లో బ్యాటింగ్‌కు దిగిన వెస్టిండీకు ఇషాంత్‌ శర్మ రూపంలో తొలి దెబ్బ తిగిలింది.తొలి ఓవర్లలోనే బ్రాత్‌వైట్‌ 2 వికెట్‌ కోల్పోయింది.మూడవ రోజు ఆట ముగిసే సమయానికి విండీస్‌ 3 వికెట్లకు 21 పరుగులతో నిలిచింది.
విండీస్‌ ఆశలు గల్లంతు
తొలి ఇన్నింగ్స్‌లో వికెట్లు ఏమి దక్కని ఇషాంత్‌ శర్మ రెండవ ఇన్నింగ్స్‌లో మొదటి వికెట్‌ తీసుకున్నాడు.తొలి ఇన్నింగ్స్‌ హీరో బ్రాత్‌ ను కేవలం రెండు పరుగుల వ్యక్తిగత స్కోరు వద్ద ఎల్‌డిడబ్ల్యూగా వెనక్కి పంపాడు.దీంతో ఇక విండీస్‌ ఆశలు గల్లంతయ్యాయి.భారత జట్టు మొదటి ఇన్నింగ్స్‌లో చేసిన 566 పరుగుల భారీ స్కోరును కనీసం చేరుకోవాలన్నా కూడా ఇంకా 302 పరుగులు చేయాలి. కాగా దూసుకుపోతున్న టీమిండియా బౌలర్లను దాటుకుని అంత స్కోరు చేయడం ఇప్పుడున్న పరిస్థితుల్లో విండీస్‌ జట్టుకు కష్టమే.దీంతో ఏదైనా అనుకోని విధంగా పరిస్థితి కలిగితే తప్ప తొలి టెస్టు భారత్‌ విజయం సాధించడం ఖాయంగా కనిపిస్తుంది.
ఇన్నింగ్స్‌ తేడాతో గెలుపు ముంగిట టీమిండియా  తొలి టెస్టులో భారత్‌ పట్టు బిగించింది.తొలి ఇన్నింగ్స్‌లో భారత జట్టు 566 పరుగుల వద్ద డిక్లేర్‌ చేయగా వెస్టిండీస్‌ 243 పరుగుల కే కుప్పకూలింది.దీంతో ఫాలోఆన్‌ ఆడాల్సిన పరిస్థితిలో రెండవ ఇన్నింగ్స్‌ ప్రారంభించిన వెస్టిండీస్‌ జట్టుకు ఆదిలోనే ఎదురుదెబ్బ తగిలింది.తొలి ఇన్నింగ్స్‌లో 74 పరుగులు చేసిన ఓపెనర్‌ బ్రాత్‌వైట్‌,రెండవ ఇన్నింగ్స్‌లో 2 పరుగులకే శర్మ బౌలింగ్‌లో ఎల్‌డిడబ్ల్యూగా ఔటై పెవిలియన్‌ బాట పట్టాడు.దీంతో రెండు పరుగుల వద్దే కీలక వికెట్‌ కోల్పోయిన విండీస్‌ జట్టు 13 ఓవర్లలో ఒక వికెట్‌ నష్టా నికి 21 పరుగుల వద్ద ఆట కొనసాగించనుంది.
ఇక మ్యాచ్‌ ఇన్నింగ్స్‌ తేడాతో భారత్‌ విజయం సాధించాలంటే మరో 9 వికెట్లు తీయాలి. ఇక వెస్టిండీస్‌ కోలుకుని బాగా ఆడి మరో 302 పరుగుల కన్నా ఎక్కువ చేయగలిగితేనే ఇన్నింగ్స్‌ తేడా పరాజయాన్ని తప్పించుకోగలుగుతుంది.ప్రస్తుత పరిస్థితుల్లో ఇది కొంత కష్టమే.